Κοτόπουλο λεμονάτο με ρύζι, στη γάστρα
Το ρύζι μαγειρεύεται στη γάστρα, μέσα στον νόστιμο, λεμονάτο ζωμό του κοτόπουλου. Μια πανεύκολη συνταγή που θα πετύχουν και οι αρχάριοι!
1 μέτριο κοτόπουλο, κομμένο σε 8 κομμάτια , 300 γρ. ρύζι κίτρινο τύπου parboiled, χυμός από 2 λεμόνια, 2 κουτ. σούπας μουστάρδα (προαιρετικά) , 1/2 φλιτζ. τσαγιού ελαιόλαδο, αλάτι, φρεσκοτριμμένο πιπέρι
Για να φτιάξουμε κοτόπουλο λεμονάτο με ρύζι, στη γάστρα, αρχικά προθερμαίνουμε τον φούρνο στους 200°C. Στη συνέχεια, τακτοποιούμε το κοτόπουλο στη γάστρα. Σε ένα μπολ ανακατεύουμε τη μουστάρδα (αν βάλουμε), τον χυμό λεμονιών, το ελαιόλαδο και το αλατοπίπερο. Αλείφουμε με το μείγμα τα κομμάτια του κοτόπουλου και κλείνουμε τη γάστρα με το καπάκι της.Ψήνουμε για 35 λεπτά. Ανοίγουμε το σκεύος, σκορπίζουμε το ρύζι ανάμεσα στα κομμάτια, περιχύνουμε με 500 ml νερό και κλείνουμε ξανά με το καπάκι. Χαμηλώνουμε τη θερμοκρασία στους 160°C και ψήνουμε για άλλα 20 λεπτά, μέχρι να μαλακώσει το ρύζι και να απορροφήσει τα υγρά. Αφήνουμε το φαγητό να σταθεί για περίπου 15 λεπτά και σερβίρουμε το λεμονάτο κοτόπουλο. 
Κοτόπουλο,Λεμόνι,Ρύζι